คือยังไม่มีใครรีวิวส้มตำป้าน้อยซักคน เป็นไปได้ไง คนพะงั้นเค้าไม่รีวิวกันเลย ร้านนี้ส้มตำออกจะเทพ คือร้านนี้เพื่อนเป็นคนเจ้าถิ่นของที่นี่เค้าพามาทานค่ะ เค้าต้องโทรมาสั่งก่อนจะไปถึงร้าน เราก็แปลกใจว่าทำไมต้องโทรไปสั่งก่อน ถามมันว่าร้านนี้เด็ดหรอ มันบอกว่าเดี๋ยวไปดูเอง พอไปถึงก็เห็นร้านธรรมดา เป็นร้านง่ายๆ ไม่มีกำแพงกั้น มีแต่หลังคากับโต๊ะ เก้าอี้ ซึ่งจะมีแต่โซนทำอาหารเท่านั้นที่มีกำแพง แต่ร้านดันกลับมีคนเยอะมาก เต็มร้าน ซึ่งโต๊ะก็มีแค่ 4-5 ตัว ถามเพื่อนว่าที่โทรจองเพราะคนเยอะเหรอ เพื่อนบอกว่าใช่ และที่สำคัญป้าแกทำช้ามาก ซึ่งป้าทำกับลูกสะใภ้แค่ 2 คน แต่หลักๆคือป้าทำทุกเมนู อาหารที่นี่ที่เด็ดสุดเลยคือ ส้มตำทอดค่ะ พูดได้เลยว่าไม่เทยทานส้มตำทอดที่ไหนอร่อยเท่านี้ ( เพราะเคยทานแค่ไม่กี่ร้าน 555) เฮ้ย คือมันอร่อยจริงๆค่ะ เส้นมะละกอทอดเล็ก กรอบ เข้ากับน้ำส้มตำดี คือมาเกาะพะงันทุกครั้งต้องมากินส้มตำทอดป้าน้อยทุกครั้งอะ พาเพื่อนกี่คนๆมาก็ติดใจทุกคน พูดได้คำเดียวว่าเด็ด ราคาไม่แพง การบริการดี ส่วนใหญ่ถ้าบริการตัวเองได้ก็บริการเลยค่ะ หยิบน้ำ หยิบจาน ถ้ามาพงันแล้วห้ามพลาดเลยค่ะร้านนี้ แต่แนะนำว่าต้องใจเย็นๆหน่อยนะ ป้าเค้าทำไม่ทัน